ddrg/super_eurlex huggingface dataset:
NÕUKOGU OTSUS,

18. veebruar 2003,

mis käsitleb finantsteenuste komitee asutamist

(2003/165/EÜ)

EUROOPA LIIDU NÕUKOGU,

1. MEENUTAB, et nõukogu väljendas oma 3. detsembri 2002. aasta otsuses valmisolekut võtta vastu otsus uue komitee asutamiseks, mis annaks nõukogule ja komisjonile nõu ja ülevaadet finantsturu küsimustes;

2. ASUTAB vastavalt finantsteenuste komitee (edaspidi "komitee") järgmiste ülesannetega:

- tagada sektoritevaheline strateegiline kajastamine, mis oleks seadusandlikust protsessist lahus,

- aidata määratleda keskmine ja pikaajaline strateegia finantsteenuseid puudutavates küsimustes,

- käsitleda tundlikke lühiajalisi küsimus,

- hinnata edusamme ja ellurakendamist,

- anda poliitilist nõu ja ülevaadet nii siseküsimustes (nt siseturg, sealhulgas finantsteenuste tegevusplaani ellurakendamine) kui ka välisküsimustes (nt WTO);

3. LEPIB komitee koosseisu, juhatamise ja funktsioneerimise osas KOKKU järgmises:

- komisjon ja kõik nõukogu liikmed määravad ühe kõrgetasemelise esindaja ja ühe asendusliikme komiteele; Euroopa Keskpanga esindajal ning ühenduse asjakohaste regulatsioonikomiteede liikmetel on vaatleja staatus,

- komiteel on üks juhataja ning üks asejuhataja, kes määratakse liikmesriikide esindajate seast; juhataja ja asejuhataja on ametis kaks aastat; esimese juhataja nimetab ametisse majandus- ja rahanduskomitee,

- liikmesriigil, mille esindaja on määratud juhatajaks, on juhataja ametiajaks komitees üks lisaesindaja,

- juhataja ja asejuhataja teevad tihedat koostööd koos komisjoni esindajaga, oma ametiaja vältel nõukogu eesistuja kohustusi täitva liikmesriikide esindajaga, nõukogu peasekretariaadi esindajaga ning majandus- ja rahanduskomitee sekretariaadi esindajaga, eesmärgiga hõlbustada komitee tööd,

- komitee annab aru majandus- ja rahanduskomiteele, et valmistada ette nõuanded nõukogule (ECOFIN), võttes arvesse COREPERi väljakujunenud rolli,

- komitee eesistuja on valmis Euroopa Parlamendi majandus- ja rahanduskomiteega regulaarselt arutlema finantsturgudega seotud strateegiliste arengute üle,

- komitee võtab vastu oma töökorra vastavalt nõukogu töökorrale,

- sekretariaadi tagab nõukogu peasekretariaat;

4. MÄRGIB, et komitee tegevused ei piira komisjoni algatusõigust;

5. OTSUSTAB vaadata käesoleva otsuse läbi 2004. aasta teisel poolaastal.

Brüssel, 18. veebruar 2003

Nõukogu nimel

eesistuja

N. CHRISTODOULAKIS
Komisjoni otsus,

27. veebruar 2003,

millega kehtestatakse sõidukite osade ja materjalide kodeerimisstandardid vastavalt kasutuselt kõrvaldatud sõidukeid käsitleva Euroopa Parlamendi ja nõukogu direktiivile 2000/53/EÜ

(teatavaks tehtud numbri K(2003) 620 all)

(EMPs kohaldatav tekst)

(2003/138/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse Euroopa Parlamendi ja nõukogu 18. septembri 2000. aasta direktiivi 2000/53/EÜ kasutuselt kõrvaldatud sõidukite kohta, [1] eriti selle artikli 8 lõiget 2,

ning arvestades järgmist:

(1) Direktiivi 2000/53/EÜ alusel kehtestab komisjon tootjatele ning materjalide ja seadmete valmistajatele kasutusele võtmiseks osade ja materjalide kodeerimisstandardid, et eelkõige hõlbustada korduv- ja taaskasutamiseks sobivate osade ja materjalide identifitseerimist.

(2) Kasutuselt kõrvaldatud sõidukite ringlussevõtmise ja taaskasutamise praktilistest kogemustest lähtudes oleks vaja kehtestada täiendavad kodeerimisstandardid.

(3) Käesolevas direktiivis ettenähtud meetmed on kooskõlas direktiivi 2000/53/EÜ artiklis 11 nimetatud komitee arvamusega,

ON VASTU VÕTNUD KÄESOLEVA OTSUSE:

Artikkel 1

Ilma et see piiraks direktiivi 2000/53/EÜ artikli 3 lõike 3 kohaldamist, võtavad liikmesriigid vajalikud meetmed tagamaks, et tootjad võtaksid koostöös materjalide ja seadmete valmistajatega sõidukite osade ja materjalide märgistamiseks ja identifitseerimiseks kasutusele käesoleva otsuse lisas nimetatud osade ja materjalide kodeerimise ISO standardite nomenklatuuri.

Artikkel 2

Kaks aastat pärast käesoleva otsuse jõustumist vaadatakse see uuesti läbi, et kasutuselt kõrvaldatud sõidukite ringlussevõtmise ja taaskasutamise praktilistest kogemustest lähtudes kehtestada vajadusel osade ja materjalide kodeerimisstandardid teiste materjalide jaoks.

Artikkel 3

Käesolevat otsust kohaldatakse alates 1. juulist 2003.

Artikkel 4

Käesolev otsus on adresseeritud liikmesriikidele.

Brüssel, 27. veebruar 2003

Komisjoni nimel

komisjoni liige

Margot Wallström

[1] EÜT L 269, 21.10.2000, lk 34.

--------------------------------------------------

LISA

Sõidukite selliste plastosade ja -materjalide identifitseerimiseks ja märgistamiseks, mis kaaluvad üle 100 grammi, kasutatakse järgmist nomenklatuuri:

- ISO 1043-1 Plastid – tähised ja lühendid. 1. osa. Põhipolümeerid ja nende eritunnused.

- ISO 1043-2 Plastid – tähised ja lühendid. 2. osa. Täite- ja sarrustatud materjalid.

- ISO 11469 Plastid – plasttoodete üldine identifitseerimine ja märgistamine.

Sõiduki selliste elastomeerist valmistatud osade ja materjalide identifitseerimiseks ja märgistamiseks, mis kaaluvad üle 200 grammi, kasutatakse järgmist nomenklatuuri:

- ISO 1629 Kautšukid ja lateksid – Nomenklatuur. Seda ei kohaldata rehvide märgistamisel.

ISO standardites kasutatavad tähised "<" ja ">" võib asendada sulgudega.

--------------------------------------------------
Euroopa Liidu Teataja L 147 , 14/06/2003 Lk 0042 - 0042



Nõukogu otsus 2003/432/ÜVJP, 12. juuni 2003, Euroopa Liidu sõjalise operatsiooni alustamise kohta Kongo Demokraatlikus Vabariigis EUROOPA LIIDU NÕUKOGU, võttes arvesse Euroopa Liidu lepingut, eriti selle artikli 17 lõiget 2 ja artiklit 25, võttes arvesse nõukogu 5. juuni 2003. aasta ühismeedet 2003/423/ÜVJP Euroopa Liidu sõjalise operatsiooni kohta Kongo Demokraatlikus Vabariigis, [1] eriti selle artiklit 6, ning arvestades järgmist: (1) 30. mail 2003 võttis ÜRO Julgeolekunõukogu ühehäälselt vastu resolutsiooni 1484 (2003), millega lubatakse ÜRO põhikirja VII peatüki alusel paigutada ajutised kiireloomulised rahvusvahelised väed ajutiselt Buniasse Kongo Demokraatlikus Vabariigis. (2) Vastusena ÜRO peasekretäri taotlusele on Euroopa Liit otsustanud viia ajutised stabiliseerimisväed Ituri piirkonda, rakendades ÜRO Julgeolekunõukogu 30. mai 2003. aasta resolutsioonis 1484 (2003) sätestatud volitusi. (3) Nõukogu on poliitika- ja julgeolekukomiteed volitanud võtma asjakohaseid otsuseid operatsiooni poliitilise kontrolli ning strateegilise suunamise osas. (4) Taani on Euroopa Liidu lepingule ja Euroopa Ühenduse asutamislepingule lisatud Taani seisukohta käsitleva protokolli artikli 6 kohaselt teatanud, et ei osale liidu kaitsepoliitilise tähendusega otsuste ja meetmete väljatöötamises ega rakendamises. Taani ei osale operatsiooni rahastamises, ON VASTU VÕTNUD JÄRGMISE OTSUSE: Artikkel 1 Operatsiooni plaan on heaks kiidetud. Artikkel 2 Teade jõu kasutamise volituse kohta on heaks kiidetud. Artikkel 3 ELi sõjaline operatsioon Kongo Demokraatlikus Vabariigis algab 12. juunil 2003. Artikkel 4 Operatsiooni ülem on volitatud andma viivitamatult aktiveerimiskäsku (ACTORD), et paigutada väed enne volituste üleandmist pärast nende saabumist sõjategevuse piirkonda, ning alustama ülesande täitmist. Artikkel 5 Ilma et see piiraks ühismeetme 2003/423/ÜVJP artikli 15 kohaldamist, kehtib käesolev otsus seni, kuni kõik Buniasse operatsioonile saadetud väed on paigutatud mujale. Artikkel 6 Käesolev otsus avaldatakse Euroopa Liidu Teatajas. Luxembourg, 12. juuni 2003 Nõukogu nimel eesistuja G. Drys [1] ELT L 143, 11.6.2003, lk 50. --------------------------------------------------
Euroopa Liidu Teataja L 139 , 06/06/2003 Lk 0032 - 0032



Nõukogu otsus, 6. mai 2003, 2006. aasta Euroopa kultuuripealinna nimetamise kohta (2003/399/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 25. mai 1999. aasta otsust nr 1419/1999/EÜ kultuurisündmusega "Euroopa kultuuripealinn" seotud ühenduse meetme kohta aastateks 2005–2019, [1] eelkõige selle artikli 2 lõiget 3, võttes arvesse aruannet, mille Euroopa Parlament, nõukogu ja komisjon said valikukomisjonilt 1. oktoobril 2002. aastal, ON VASTU VÕTNUD JÄRGMISE OTSUSE: Artikkel 1 2006. aasta Euroopa kultuuripealinnaks nimetatakse Pátra. Artikkel 2 Pátra võtab kõik vajalikud meetmed, et tagada otsuse nr 1419/1999/EÜ artiklite 1 ja 5 tõhus rakendamine. Brüssel, 6. mai 2003 Nõukogu nimel eesistuja P. Efthymiou [1] EÜT L 166, 1.7.1999, lk 1. --------------------------------------------------
Euroopa Liidu Teataja L 116 , 13/05/2003 Lk 0022 - 0023



Nõukogu otsus, 19. detsember 2002, Schengeni konsultatsioonivõrgu (tehnilised näitajad) salastatuse kustutamise kohta (2003/330/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 207, ning arvestades järgmist: (1) Dokumendis SCH/II-Vision (99) 5 on muu hulgas sätestatud põhimõtted, mille kohaselt tuleb kohaldada elektroonilist menetlust viisade andmise eesmärgil keskasutustega konsulteerimisel, millele on osutatud 19. juunil 1990. aastal Schengenis allakirjutatud konventsiooni (millega rakendatakse 14. juuni 1985. aasta Schengeni lepingut Beneluxi Majandusliidu riikide, Saksamaa Liitvabariigi ja Prantsuse Vabariigi valitsuste vahel nende ühispiiridel kontrolli järkjärgulise kaotamise kohta) artikli 17 lõikes 2. (2) Nõukogu 17. oktoobri 2000. aasta otsusega 2000/645/EÜ, millega parandatakse Schengeni täitevkomitee otsuses SCH/Com-ex (94) 15 rev [1] esitatud Schengeni acquis′d, kinnitatakse, et dokument SCH/II-Vision (99) 5 moodustab osa Schengeni acquis′st, ning kõnealuse otsuse artiklis 2 liigitatakse dokument konfidentsiaalseks. (3) Dokumenti SCH/II-Vision (99) 5 muudeti seejärel nõukogu 24. aprilli 2001. aasta ja 19. detsembri 2002. aasta otsustega vastavalt nõukogu 24. aprilli 2001. aasta määruse (EÜ) nr 789/2001 (millega viisataotluste läbivaatamise teatavate üksikasjalike eeskirjade ja praktiliste menetluste rakendamisvolitused jäetakse nõukogule) [2] artikli 1 sätetele. (4) Muudetud dokumendi SCH/II-Vision (99) 5 (edaspidi "Schengeni konsultatsioonivõrk (tehnilised näitajad)") salastatus tuleks nüüd osaliselt kustutada; Schengeni konsultatsioonivõrgu (tehnilised näitajad) ülejäänud osade salastatust tuleks alandada tasemele "Restreint UE". (5) On asjakohane tühistada otsuse 2000/645/EÜ artikkel 2, et tulevasi Schengeni konsultatsioonivõrgu (tehnilised näitajad) liigitamist käsitlevaid otsuseid saaks teha vastavalt dokumentide liigitamise tavaeeskirjadele, mis on sätestatud nõukogu 19. märtsi 2001. aasta otsuses 2001/264/EÜ, millega võetakse vastu nõukogu julgeolekueeskirjad, [3] ON TEINUD JÄRGMISE OTSUSE: Artikkel 1 Schengeni konsultatsioonivõrgu (tehnilised näitajad) salastatus kustutatakse, välja arvatud I osa punktid 2 ja 3 ning lisad 3, 6, 7 ja 9. Artikkel 2 Schengeni konsultatsioonivõrgu (tehnilised näitajad) I osa punktide 2 ja 3 ning lisade 3, 6, 7 ja 9 salastatuse tasemeks määratakse "Restreint UE". Artikkel 3 1. Otsuse 2000/645/EÜ artikkel 2 tunnistatakse kehtetuks. 2. Schengeni konsultatsioonivõrgu (tehnilised näitajad) liigitamist käsitlevad otsused tehakse edaspidi otsuse 2001/264/EÜ kohaselt. Artikkel 4 Käesolev otsus jõustub Euroopa Liidu Teatajas avaldamise päeval. Brüssel, 19. detsember 2002 Nõukogu nimel eesistuja L. Espersen [1] EÜT L 272, 25.10.2000, lk 24. [2] EÜT L 116, 26.4.2001, lk 2. [3] EÜT L 101, 11.4.2001, lk 1. --------------------------------------------------
Euroopa Liidu Teataja L 183 , 22/07/2003 Lk 0045 - 0045



Komisjoni otsus, 18. juuli 2003, millega lükatakse edasi nõukogu direktiivi 1999/36/EÜ rakendamise kuupäeva seoses teatavate transporditavate surveseadmetega (teatavaks tehtud numbri K(2003) 2591 all) (EMPs kohaldatav tekst) (2003/525/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. aprilli 1999. aasta direktiivi 1999/36/EÜ transporditavate surveseadmete kohta, [1] viimati muudetud komisjoni direktiiviga 2002/50/EÜ, [2] eriti selle artikli 17 lõiget 2, ning arvestades järgmist: (1) Nõukogu 21. novembri 1994. aasta direktiivi 94/55/EÜ (ohtlike kaupade autovedu käsitlevate liikmesriikide õigusaktide ühtlustamise kohta, [3] viimati muudetud komisjoni 7. aprilli 2003. aasta direktiiviga 2003/28/EÜ [4] lisas ja nõukogu 23. juuli 1996. aasta direktiivi 96/49/EÜ (ohtlike kaupade raudteevedu käsitlevate liikmesriikide õigusaktide ühtlustamise kohta, [5] viimati muudetud komisjoni 7. aprilli 2003. aasta direktiiviga 2003/29/EÜ [6] lisas puuduvad üksikasjalikud tehnilised näitajad ja piisavad viited asjakohastele Euroopa standarditele direktiivi 1999/36/EÜ artiklis 2 nimetatud survetrumlite, ballooniriiulite ja paakide kohta. Seetõttu tuleks nende transporditavate surveseadmete osas direktiivi 94/55/EÜ rakendamise kuupäeva edasi lükata. (2) Direktiivi 1999/36/EÜ artikkel 18 sätestab, et direktiivi rakendamisele järgneva 24kuulise üleminekuaja jooksul peavad liikmesriigid kinnitama transporditavate surveseadmete turuleviimise ja kasutuselevõtmise, mis vastavad nende territooriumil enne 1. juulit 2001 kehtinud eeskirjadele. Seetõttu tuleks selle üleminekuaja lõppu samuti edasi lükata. (3) Käesoleva otsusega ettenähtud meetmed on kooskõlas direktiivi 94/55/EÜ artikli 9 alusel loodud ohtlike kaupade veo komitee arvamusega, ON VASTU VÕTNUD KÄESOLEVA OTSUSE: Artikkel 1 Direktiivi 1999/36/EÜ rakendamise kuupäeva seoses survetrumlite, ballooniriiulite ja paakidega lükatakse edasi 1. juulini 2005. Artikkel 2 Liikmesriigid kinnitavad artiklis 1 nimetatud seadmete turuleviimise ja kasutuselevõtmise, mis vastavad nende territooriumil enne 1. juulit 2005 kehtinud eeskirjadele, 24 kuu jooksul pärast seda kuupäeva ning kinnitavad enne seda kuupäeva turuleviidud kõnealuste seadmete edasise kasutuselevõtu. Artikkel 3 Käesolevat otsust kohaldatakse alates 1. juulist 2003. Artikkel 4 Käesolev otsus on adresseeritud liikmesriikidele. Brüssel, 18. juuli 2003 Komisjoni nimel asepresident Loyola De Palacio [1] EÜT L 138, 1.6.1999, lk 20. [2] EÜT L 149, 7.6.2002, lk 28. [3] EÜT L 319, 12.12.1994, lk 7. [4] ELT L 90, 8.4.2003, lk 45. [5] EÜT L 235, 17.9.1996, lk 25. [6] ELT L 90, 8.4.2003, lk 47. --------------------------------------------------
Nõukogu otsus 2003/567/ÜVJP,

21. juuli 2003,

millega rakendatakse ühine seisukoht 1999/533/ÜVJP, mis käsitleb Euroopa Liidu panust üldise tuumakatsetuste keelustamise lepingu kiire jõustumise edendamisse

EUROOPA LIIDU NÕUKOGU,

võttes arvesse nõukogu 29. juuli 1999. aasta ühist seisukohta 1999/533/ÜVJP, mis käsitleb Euroopa Liidu panust üldise tuumakatsetuste keelustamise lepingu kiire jõustumise edendamisse, [1] eelkõige selle artikleid 1 ja 4 koosmõjus Euroopa Liidu asutamislepingu artikli 23 lõikega 2,

ning arvestades järgmist:

(1) Vastavalt ühise seisukoha 1999/533/ÜVJP artiklile 4 kohustus Euroopa Liit kutsuma üles kõiki riike, kes veel seda ei ole teinud, üldise tuumakatsetuste keelustamise lepingule viivitamata alla kirjutama ja seda ratifitseerima, eelkõige neid 44 riigi nimekirja kuuluvaid riike, kelle ratifitseerimine on vajalik üldise tuumakatsetuste keelustamise lepingu jõustumiseks.

(2) On kohane aidata kaasa edukate tulemusteni jõudmisele üldise tuumakatsetuste keelustamise lepingu XIV artikli kohasel kolmandal konverentsil, mis toimub 3.–5. septembril 2003 Viinis ning mille eesmärk on kiirendada üldise tuumakatsetuste keelustamise lepingu ratifitseerimisprotsessi, aitamaks kaasa üldise tuumakatsetuste keelustamise lepingu kiirele jõustumisele,

ON VASTU VÕTNUD JÄRGMISE OTSUSE:

Artikkel 1

Ühise seisukoha 1999/533/ÜVJP artiklis 1 nimetatud üldise tuumakatsetuste keelustamise lepingu kiire jõustumise toetusraamistikus kutsub Euroopa Liit kõiki riike viivitamata üldisele tuumakatsetuste keelustamisele lepingule alla kirjutama ja seda ratifitseerima.

Selleks kutsub Euroopa Liit üles:

a) esimese prioriteedina neid 44 riigi nimekirja kuuluvaid riike, kelle allkiri ja ratifitseerimine on vajalik üldise tuumakatsetuste keelustamise lepingu jõustumiseks;

b) riike, kes on üldisele tuumakatsetuste keelustamise lepingule alla kirjutanud, kuid ei ole seda veel ratifitseerinud, eelkõige riike, kelle territooriumil hakkavad paiknema rahvusvahelise seiresüsteemi jaamad;

c) riike, kes ei ole üldisele tuumakatsetuste keelustamise lepingule alla kirjutanud, eelkõige riike, kelle territooriumil hakkavad paiknema rahvusvahelise seiresüsteemi jaamad.

Artikkel 2

Euroopa Liit toetab üldise tuumakatsetuste keelustamise lepingu artikli XIV kohase konverentsi kokkukutsumist poliitilisel tasandil.

Artikkel 3

Üldise tuumakatsetuste keelustamise lepingu ratifitseerimisprotsessi kiirendamiseks ja üldise tuumakatsetuste keelustamise lepingu kiireks jõustumiseks võib Euroopa Liit võtta ühendust piirkondlike organisatsioonidega (näiteks Aafrika Liit, Ameerika Riikide Koostööorganisatsioon (OAS), Kagu-Aasia Maade Assotsiatsioon (ASEAN)).

Artikkel 4

Eesistujariik teavitab üldise tuumakatsetuste keelustamise lepingu ajutist tehnilist sekretariaati artiklite 1 ja 2 rakendamisest.

Artikkel 5

Käesolev otsus jõustub selle vastuvõtmise päeval.

Artikkel 6

Käesolev otsus avaldatakse Euroopa Liidu Teatajas.

Brüssel, 21. juuli 2003

Nõukogu nimel

eesistuja

F. Frattini

[1] EÜT L 204, 4.8.1999, lk 1.

--------------------------------------------------
Euroopa Liidu Teataja L 226 , 10/09/2003 Lk 0027 - 0027



Nõukogu otsus 2003/642/JSK, 22. juuli 2003, Euroopa ühenduste ametnike või Euroopa Liidu liikmesriikide ametnikega seotud korruptsiooni vastast võitlust käsitleva konventsiooni kohaldamise kohta Gibraltari suhtes EUROOPA LIIDU NÕUKOGU, võttes arvesse Euroopa Liidu lepingut, võttes arvesse Euroopa ühenduste ametnike või Euroopa Liidu liikmesriikide ametnikega seotud korruptsiooni vastast võitlust käsitlevat konventsiooni [1] ("korruptsioonivastane konventsioon") ning arvestades järgmist: (1) Korruptsioonivastane konventsioon koostati nõukogu 26. mai 1997. aasta aktiga. (2) Korruptsioonivastases konventsioonis ei ole sätestatud selle kohaldamist Gibraltari suhtes. (3) Korruptsioonivastane konventsioon ja mitu muud samal alusel koostatud konventsiooni sõlmiti Euroopa Liidu lepingu VI jaotise alusel enne 1. juunit 2000 [2] ja nende kohaldamisala ei hõlmanud sel ajal Gibraltarit. (4) Ühendkuningriik vastutab Gibraltari rahvusvaheliste suhete eest. (5) On soovitatav kohaldada korruptsioonivastast konventsiooni Gibraltari suhtes, ON TEINUD JÄRGMISE OTSUSE: Artikkel 1 Korruptsioonivastane konventsioon on Gibraltari suhtes kohaldatav. Artikkel 2 Käesolev otsus avaldatakse Euroopa Ühenduste Teatajas ning see jõustub selle avaldamise päeval. Brüssel, 22. juuli 2003 Nõukogu nimel eesistuja G. Alemanno [1] EÜT C 195, 25.6.1997, lk 1. [2] Kuupäev, mil jõustusid Hispaania ja Ühendkuningriigi vahelised kokkulepped, mis käsitlevad Gibraltari asutusi seoses Euroopa Liidu ja Euroopa Ühenduse dokumentide ja nendega seotud lepingutega. --------------------------------------------------
Euroopa Liidu Teataja L 324 , 11/12/2003 Lk 0057 - 0058



Euroopa Keskpanga otsus, 28. november 2003, 2004. aastal käibele lastavate müntide koguse kinnitamise kohta (EKP/2003/15) (2003/860/EÜ) EUROOPA KESKPANGA NÕUKOGU, võttes arvesse Euroopa Ühenduse asutamislepingut, eriti selle artikli 106 lõiget 2, ning arvestades järgmist: (1) Alates 1. jaanuarist 1999 on Euroopa Keskpangal (EKP-l) ainuõigus kinnitada ühisrahana euro kasutusele võtnud liikmesriikides (osalevates liikmesriikides) käibele lastavate müntide kogus. (2) Osalevad liikmesriigid on esitanud EKP-le kinnitamiseks oma 2004. aastal käibele lastavate euromüntide prognoositavad kogused, millele on lisatud selgitavad märkused prognoosimise metoodika kohta, ON VASTU VÕTNUD KÄESOLEVA OTSUSE: Artikkel 1 2004. aastal käibele lastavate euromüntide koguse kinnitamine EKP kinnitab käesolevaga osalevate liikmesriikide poolt 2004. aastal käibele lastavate müntide kogused vastavalt järgmisele tabelile: (mln eurot) | | Ringlusse lastavate müntide ja meenemüntide (mis ei ole mõeldud ringlusesse laskmiseks) käibelelaskmine 2004. aastal | Belgia | 203,0 | Saksamaa | 1035,0 | Kreeka | 207,4 | Hispaania | 860,0 | Prantsusmaa | 668,9 | Iirimaa | 151,0 | Itaalia | 170,8 | Luksemburg | 70,0 | Madalmaad | 175,0 | Austria | 212,0 | Portugal | 230,0 | Soome | 60,0 | Artikkel 2 Lõppsäte Käesolev otsus on adresseeritud osalevatele liikmesriikidele. Käesolev otsus avaldatakse Euroopa Liidu Teatajas. Frankfurt Maini ääres, 28. november 2003 EKP president Jean-Claude Trichet --------------------------------------------------
Euroopa Liidu Teataja L 323 , 10/12/2003 Lk 0013 - 0013



Nõukogu otsus 2003/856/ÜVJP, 8. detsember 2003, Euroopa Liidu politseimissiooni käsitleva ühismeetme 2002/210/ÜVJP rakendamise kohta EUROOPA LIIDU NÕUKOGU, võttes arvesse nõukogu 11. märtsi 2002. aasta ühismeedet 2002/210/ÜVJP Euroopa Liidu politseimissiooni kohta, [1] eriti selle artikli 9 lõike 1 punkti b viimast lõiku koostoimes Euroopa Liidu lepingu artikli 23 lõike 2 teise taandega, ning arvestades järgmist: Nõukogu peaks tegema otsuse 2004. aasta lõpliku eelarve kohta, ON TEINUD JÄRGMISE OTSUSE: Artikkel 1 1. Euroopa Liidu üldeelarvest rahastatakse ühiselt 17,5 miljonit eurot, mis katab Euroopa Liidu politseimissiooni jooksvad operatiivkulud aastal 2004. 2. Esimeses lõikes nimetatud Euroopa Liidu üldeelarvest rahastatavaid kulutusi hallatakse vastavalt eelarve suhtes kohaldatavatele ühenduse menetlustele ja eeskirjadele, välja arvatud asjaolu, et eelrahastamise summad ei jää ühenduse omandisse. Artikkel 2 Käesolev otsus jõustub selle vastuvõtmise päeval. Artikkel 3 Käesolev otsus avaldatakse Euroopa Liidu Teatajas. Brüssel, 8. detsember 2003 Nõukogu nimel eesistuja F. Frattini [1] EÜT L 70, 13.3.2002, lk 1. --------------------------------------------------
32003D0877
16.12.2003 EUROOPA LIIDU TEATAJA L 327/33
NÕUKOGU OTSUS,
8. detsember 2003,
Kanada ühinemise kohta Ameerika Ühendriikide, Jaapani ja Venemaa Födera tsiooni ning ühe
lepinguosalisena tegutsevate Euroopa Aatomienergiaühenduse ja Euroop a Majandusühenduse poolt
moodustatud rahvusvahelise teadus- ja tehnoloogiakeskuse asutamislep inguga
(2003/877/EÜ, Euratom)
EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttesarvesseEuroopaAatomienergiaühenduseasutamislepingut,võttesarvessenõukogu21.detsembri1992.aastamäärust(EMÜ)
nr 3955/92, mis käsitleb rahvusvahelise teadus- ja tehnoloogia-keskuse asutamislepingu sõlmimist Ameerika Ühendriikide, Jaa-pani ja Vene Föderatsiooni ning ühe lepinguosalisena tegutsevateEuroopa Aatomienergiaühenduse ja Euroopa MajandusühendusevahelEuroopaMajandusühendusenimel,(
1)eritiselleartikli3lõi-
keid 1, 3 ja 4,
võttes arvesse komisjoni teatist
ning arvestades järgmist:
(1) ÜhelepinguosalisenategutsevadEuroopaAatomienergiaü-
hendus ja Euroopa Majandusühendus (edaspidi “ühendu-
sed”) sõlmisid 21. detsembril 1992. aastal AmeerikaÜhendriikide,JaapanijaVenemaaFöderatsioonigarahvus-vahelise teadus- ja tehnoloogikeskuse asutamislepingu(edaspidi “leping”).
(2) 28. märtsil 2003. aastal teavitas Kanada rahvusvahelise
teadus- ja tehnoloogikeskuse juhatust (edaspidi “keskusejuhatus”)omakavatsusestlepingugaühineda.LepinguXIIIartiklikohaseltpeabkeskusejuhatusselleühinemiseheakskiitma.(3) Ühendusi esindavad keskuse juhatuses nõukogu eesistuja-
riik ja komisjon. Ühenduste seisukoha lepingu XIII artiklialuseltõusetuvatesküsimustesvõtabvastunõukogujaüld-juhul väljendab seda eesistujariik,
ON TEINUD JÄRGMISE OTSUSE:
Artikkel 1
KäesolevagakiidetakseühendustenimelheaksKanadaühinemineAmeerika Ühendriikide, Jaapani ja Venemaa Föderatsiooni ningühe lepinguosalisena tegutsevate EuroopaAatomienergiaühenduse ja Euroopa Majandusühenduse pooltmoodustatud rahvusvahelise teadus- ja tehnoloogiakeskuseasutamislepinguga.
Artikkel 2
Nõukogu eesistujariik väljendab keskuse juhatuses ühendusteheakskiitu Kanada ühinemise kohta lepinguga.
Brüssel, 8. detsember 2003
Nõukogu nimel
eesistuja
F. FRATTINI
(1) EÜT L 409, 31.12.1992, lk 1.11/48. kd ET Euroopa Liidu Teataja 121